Help:Logging in/fi

Sisäänkirjautumista ei tarvita sivujen katseluun, eikä edes niiden muokkaamiseen. Se tarjoaa kuitenkin lisäominaisuuksia, ja yleisesti ottaen projektit suosittelevat sitä.

Lyhyesti
Käyttäjätunnuksen luominen tarkoittaa, että annat käyttäjänimen (oikea nimesi tai lempinimesi) ja salasanan. Järjestelmä hylkää jo käytössä olevan käyttäjänimen. Käyttäjätunnus luodaan vain kerran. Tämän jälkeen olet "kirjautunut sisään". Kirjautuessasi sisään seuraavan kerran annat käyttäjänimesi uudelleen ja osoitat salasanalla olevasi sama henkilö.

Tekemäsi muokkaukset tallennetaan käyttäjänimelläsi. Jos et ole kirjautunut sisään, muokkauksesi tallennetaan IP-osoitteellasi.

Miksi kirjautua sisään?
Sinun ei tarvitse kirjautua sisään lukeaksesi mitään julkista MediaWiki-wikiä. Sinun ei tarvitse kirjautua sisään edes muokataksesi: kuka vain voi muokata lähes mitä vain sivua, jopa kirjautumatta sisään.

On kuitenkin hyvä idea kirjautua sisään useasta syystä:


 * Muut käyttäjät voivat tunnistaa sinut käyttäjänimesi perusteella, kun teet muutoksia sivuihin. "Nimenä" IP-osoite on hieman kömpelö. Lisäksi, jos käytät tietokoneita eri paikoissa (kotona, toimistossa, internet-kahvilassa, jne.) IP-osoitteesi on joka kerta eri; jopa samassa paikassa, riippuen Internet-yhteydestä, IP-osoite voi vaihtua joka kerta. Siksi käyttäjänimi on parempi identiteetin ylläpitämiseen.


 * Saat oman käyttäjäsivun, jonne voit kirjoittaa hieman itsestäsi, ja käyttäjän keskustelusivun, jota voit käyttää muiden käyttäjien kanssa kommunikointiin.
 * Voit merkitä muokkauksen pieneksi, mikä välttää vaivan aiheuttamista muille.
 * Voit seurata kiinnostavia asioita tarkkailulistalla.


 * Sinun ei tarvitse antaa sähköpostiosoitettasi, jos et halua. Mutta jos annat sähköpostiosoitteen, voit tehdä seuraavia asioita:
 * palauttaa salasanasi, jos unohdat sen,
 * vastaanottaa automaattisia ilmoituksia tietyistä tapahtumista, jos asetuksesi määräävät niin,
 * vastaanottaa sähköposteja muilta käyttäjiltä, jos asetuksesi sallivat sen (lähettävä käyttäjä ei saa tietää sähköpostiosoitettasi),
 * lähettää sähköpostia muille sen salliville käyttäjille (sähköpostiosoitteesi kerrotaan lähettämissäsi sähköposteissa).


 * Voit uudelleennimetä sivuja, kun sinut on hyväksytty automaattisesti.
 * Voit asettaa omat asetuksesi muuttaaksesi asioita kuten:
 * viimeisimmissä muutoksissa näytettyjen sivujen määrää
 * sivuston fontteja, värejä ja asettelua käyttämällä erilaisia ulkoasuja.

Muista: tarkista vierailemasi sivuston mahdollinen tietosuojakäytäntö (esimerkiksi, Wikimedian tietosuojakäytäntö).

Miten kirjautua sisään
Aluksi, varmista, että selaimesi hyväksyy evästeet. Jotkin selaimet voivat hyväksyä tai hylätä evästeitä yksittäisiltä sivustoilta; niiden käyttäjien tulisi määrittää selain hyväksymään evästeet jokaisesta wikistä, jota aiot muokata, kuten wikipedia.org.

Klikkaa "Special:Userlogin" -linkkiä sivun oikeassa yläkulmassa. Sinulta pyydetään käyttäjänimeäsi ja salasanaasi. Jos et ole kirjautunut sisään aiemmin, sinun täytyy käyttää annettua linkkiä tunnuksen luomiseen. Voit halutessasi antaa sähköpostiosoitteesi.

Jos klikkaat "" -laatikkoa, sinun ei tarvitse antaa salasanaasi uudelleen, kun käytät samaa MediaWiki-wikiä samalta tietokoneelta. Tämä ominaisuus toimii vain, jos salasanasi ei ole MediaWiki-ohjelmiston generoima.

Sisäänkirjautumisongelmat
Jos näyttää siltä, että voit kirjautua sisään, mutta heti, kun yrität katsella sivua kirjautumisen jälkeen, olet kirjautuneena ulos, kyseessä on hyvin todennäköisesti ongelma evästeissä. Jos olet varma, että evästeet ovat käytössä, varmista, ettet ole vahingossa lisännyt wikin verkko-osoitetta listalle sivustoista, joiden evästeitä ei koskaan hyväksytä: tämä ominaisuus löytyy kaikista tuoreista selaimista. Varmista myös, että tietokoneesi päivämäärä ja aika ovat asetettu oikein; jos ne eivät ole, evästeet voivat vanhentua aiemmin kuin on tarkoitus. Huomaa, että jotkin palomuuri- ja mainostenesto-ohjelmat voivat vaikuttaa evästeeseen, jota wiki käyttää käyttäjän pitämiseen sisäänkirjautuneena.

Käyttäjä voi toisinaan huomata olevansa "automaattisesti" kirjautunut ulos muokkauksen aloittamisen ja tallentamisen välissä, tai vaihtaessaan usean eri ikkunoissa auki olevan sivun välillä. Tämä voi johtua selaimen eväste-, välimuisti- tai palomuuriasetuksista. Riippumatta uloskirjautumisen syystä yksinkertaisin ratkaisu on valita "" -laatikko. Jos teet tämän tietokoneella, jota voi käyttää useampi kuin yksi käyttäjä (kirjastossa, töissä, koulussa), etsi ja poista käyttäjäevästeesi muokkaamisen jälkeen.

Mitä jos unohdan salasanan tai käyttäjänimen?
Jos syötät sähköpostiosoitteen luodessasi käyttäjätunnusta, tai asetuksissasi, voit tehdä kirjautumisruudulla pyynnön tilapäisen salasanan lähettämisestä kyseiseen osoitteeseen, mikä mahdollistaa käyttäjätunnuksen palauttamisen. Jos et syöttänyt sähköpostiosoitetta, tai se oli vanhentunut, sinun täytyy luoda uusi tunnus eri käyttäjänimellä. Tämän jälkeen, jos vanhalle tunnukselle luotiin käyttäjäsivu tai keskustelusivu, on suositeltavaa asettaa ne ohjaamaan vastaaviin sivuihin uudella tunnuksella. (Siirtääksesi sivujen sisällön ja historian uuteen sijaintiin saatat voida käyttää "siirrä"-toimintoa ─ ota yhteyttä ylläpitäjään, jos tarvitset apua.)

Käyttäjätunnuksen luominen
Luodaksesi käyttäjätunnuksen valitse "Special:Userlogin" (sivun oikea ylälaita) ja sitten "Special:CreateAccount". Yleensä sinun tarvitsee antaa vain käyttäjänimi ja salasana. Jotkin wikit vaativat visuaalisen captchan (Completely Automated Public Turing test to tell Computers and Humans Apart). Teksti- ja puheselainten sekä joidenkin vanhojen selainten käyttäjät eivät voi luoda tunnuksia, jos he eivät voi nähdä tätä kuvaa. Jos et voi nähdä captchaa, ota yhteyttä ylläpitäjään.

Et voi välttämättä luoda käyttäjänimeä, jos se sisältää tiettyjä merkkejä (erityisesti '@'-merkki, myös tietyt ei-latinalaiset merkit) tai sanoja, tai jos se on liian samanlainen olemassaolevan käyttäjän kanssa. Silloin saatat voida pyytää tunnuksen luontia puolestasi ottamalla yhteyttä ylläpitäjään, riippuen wikin omista käytännöistä ja järjestelmistä. Jos tunnusten luonti on estetty IP-osoitteellasi, saata voida joko pyytää eston poistoa tai tunnuksen luontia.

Wikiperheet ja yhdistetty sisäänkirjautuminen
Jotkin MediaWiki-ohjelmistoa käyttävät projektit muodostavat perheen siinä mielessä, että käyttäjä kirjautuu sisään perheeseen kokonaisuutena; järjestelmien toiminta voi vaihdella huomattavasti. Jos olet kiinnostunut jostain Wikimedia Foundationin wikistä (kuten Wikipedia), saatat haluta lukea lisää sivulta Unified login.

Uloskirjautuminen
Voit kirjautua ulos koska tahansa klikkaamalla "" -linkkiä sivun oikeassa ylälaidassa. Estääksesi selainta muistamasta käyttäjänimeäsi ja ehdottamasta sitä seuraavalle käyttäjälle muista poistaa wikin evästeet s6010elaimesi yksityisyysasetuksissa. Erityisesti, jos käytät julkista tietokonetta, saatat haluta poistaa kaikki viimeaikaiset historiatiedot (Ctrl+Shift+Del Firefoxissa).

Useimmat wikit kirjaavat käyttäjät automaattisesti ulos tietyn ajan kuluttua. Jos se tapahtuu ja yrität tallentaa muokkauksen, näet normaalisti varoitusviestin uloskirjautumisestasi.